《晨入东寺阅藏行香》
元代·仇远

明星未高，繁霜已萧。
娟娟落月，犹挂茅屋。
我马遑遑，我车仆仆。
晨入缁林，坐阅梵牍。
字奇义奥，了不可读。
空元无象，奚事耳目。
简书期程，轩冕桎梏。
顾影自哂，未能免俗。
名教真乐，言语谷粟。
何时式微，知足不辱。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。